पाठ 26
सैतानाचा विरोध
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	32

	उद्देश
	सैतान आपल्याला येशू ख्रिस्ताला अनुसरण्यापासून थांबवण्याचा प्रयत्न करतो हे शिकवणे.

	शिक्षकाची तयारी
	हा पाठ तयार करताना तुमचे विद्यार्थी ख्रिस्ताकडे येऊ नयेत म्हणून सैतान जे प्रयत्न करतो ते हाणून पाडण्यासाठी देवाला विनंती करा. ज्या विद्यार्थ्याने प्रभूला आपले जीवन समर्पित केले आहे असे तुम्हांला माहीत असेल त्याच्यासाठी देवाची स्तुती करा. मग याकोब 1:14-15, 1 पेत्र 5:8-9, मार्क 10:17-22 आणि पाठ योजना वाचा व अभ्यासा

	पाठांतर वचन
	गेल्या आठवड्यातील 1 योहान 4:4 किंवा 1 पेत्र 5:8-9 हे वचन शिकत राहा.
सावध राहा, जागृत राहा. तुमचा शत्रू सैतान गर्जणाऱ्या सिंहासारखा कोणाला गिळावे ते शोधत फिरतो. विश्वासात खंबीर राहून त्याचा प्रतिकार करा. 1 पेत्र 5:8-9



पाठ योजना
प्रस्तावना
मोहाचा प्रतिकार करण्याविषयीची एक छोटी गोष्ट सांगून सुरुवात करा, ती तुमच्या स्वतःच्या अनुभवातली असो किंवा रचलेली असो.
उदाहरण: तुम्ही शाळेत आहात आणि शिक्षक परीक्षा घेत आहेत. तुमच्या शेजारी वर्गातील एक खूप हुशार मुलगा बसला आहे आणि त्याची उत्तरे तुम्हांला सहज दिसू शकतात.
तुम्ही प्रभू येशूला त्याचा कागद न पाहण्यासाठी मदत मागता. देवाच्या मदतीने तुम्ही त्याच्या कागदावरून नजर दूर ठेवता आणि परीक्षा पूर्ण करता.
पाठाचे मुख्य मुद्दे
	1.चित्र 32 दाखवा. ख्रिस्ती माणूस मध्यभागी आहे. तो जास्त दारू पिण्याच्या आणि चुकीच्या मार्गाने पैसा मिळवण्याच्या मोहाकडे पाठ फिरवत आहे. पैसा आणि संपत्ती चुकीची नाही असे सांगणे महत्त्वाचे आहे. त्या देवाच्या देणग्या आहेत, पण त्यांना आपल्या जीवनात पहिले स्थान मिळाले तर त्या चुकीच्या ठरतात.
	2.येशूकडे आलेल्या श्रीमंत तरुणाची गोष्ट सांगा. त्याला खरोखर येशूला अनुसरायचे होते. त्याने देवाच्या आज्ञा पाळल्या होत्या. येशूने त्याला आपली मालमत्ता विकायला सांगितले, ती बाळगणे चुकीचे आहे म्हणून नव्हे, तर देवाची सेवा करण्यापेक्षा त्याला ती अधिक महत्त्वाची होती म्हणून. त्या तरुणाला मोहाचा प्रतिकार करता आला नाही. सैतानाला माहीत आहे की जर त्याने आपल्याला भौतिक गोष्टींची इच्छा लावली तर आपण देवावरून नजर हटवू.
उजळणी
पाठ थोडक्यात पुन्हा सांगा आणि येशूला अनुसरणे आणि देवाच्या कुटुंबाचे असणे हे सांसारिक मालमत्तेपेक्षा किंवा तुम्हांला देवापासून दूर वळवण्यास प्रोत्साहन देणाऱ्या अविश्वासणाऱ्यांच्या मैत्रीपेक्षा खूप मोलाचे आहे यावर भर द्या.
आपला प्रतिसाद
चित्र 32 पुन्हा दाखवा. ख्रिस्ती माणूस सैतानाच्या मित्रांनी देऊ केलेल्या गोष्टींपासून दूर वळत आहे आणि येशूकडे वळत आहे असे दाखवा. मुलांना विचारा की त्यांनी कोणत्या गोष्टींपासून दूर वळले पाहिजे. भावंडाशी भांडणे हे आहे का? काही सूचना द्या.
पाठांतर वचन शिकवा

